魏續

魏續，東漢末年呂布嘅手下，因為佢係呂布嘅親戚就畀呂布重用。原本「陷陣營」係高順領嘅，二五仔郝萌死咗之後，「陷陣營」就畀魏續管住，高順有戰事嗰陣就帶佢哋作戰。

下邳之戰嗰陣，魏續同埋宋憲、侯成綁起高順同陳宮然後搵曹操投降，之後呂布同埋陳宮、高順敗死。以後魏續佢哋三個就冇再喺史書嗰度出現。

喺小說《三國演義》，係呂布嘅「八健將」之一，位列第六。魏續佢哋做曹操手下個陣，同宋憲喺官渡之戰嗰陣守白馬，宋憲畀顏良斬殺之後，魏續同宋憲報仇，又係畀顏良殺咗。

參考 
《三國志》
《英雄記》

東漢人